smcproject/ml-wiki-sentences huggingface dataset:
അവലംബം ↑ Magnetic susceptibility of the elements and inorganic compounds , in ↑ മൂലകങ്ങളുടെ ആവർത്തനപ്പട്ടിക H He Li Be B C N O F Ne Na Mg Al Si P S Cl Ar K Ca Sc Ti V Cr Mn Fe Co Ni Cu Zn Ga Ge As Se Br Kr Rb Sr Y Zr Nb Mo Tc Ru Rh Pd Ag Cd In Sn Sb Te I Xe Cs Ba La Ce Pr Nd Pm Sm Eu Gd Tb Dy Ho Er Tm Yb Lu Hf Ta W Re Os Ir Pt Au Hg Tl Pb Bi Po At Rn Fr Ra Ac Th Pa U Np Pu Am Cm Bk Cf Es Fm Md No Lr Rf Db Sg Bh Hs Mt Ds Rg Cn Nh Fl Mc Lv Ts Og ക്ഷാരലോഹങ്ങൾ ക്ഷാരീയമൃത്തികാലോഹങ്ങൾ ലാന്തനൈഡുകൾ ആക്റ്റിനൈഡുകൾ സംക്രമണ ലോഹങ്ങൾ മറ്റു ലോഹങ്ങൾ അർദ്ധലോഹങ്ങൾ അലോഹങ്ങൾ ഹാലൊജനുകൾ ഉൽകൃഷ്ട വാതകങ്ങൾ രാസസ്വഭാവം കൃത്യമായി മനസ്സിലാക്കാൻ പറ്റിയിട്ടില്ലാത്ത മൂലകങ്ങൾ
സോജേണർ ട്രൂത്ത് ഇംഗ്ലീഷ് വിലാസം https://ml.wikipedia.org/wiki/Sojourner_truth
അടിമത്തത്തിനും ലിംഗ വിവേചനത്തിനും എതിരെ ശബ്ദമുയർത്തിയ ഒരു ആഫ്രിക്കൻ അമേരിക്കൻ വനിതയായിരുന്നു സോജേണർ ട്രൂത്ത് .
ഇസബെല്ല ബോംഫ്രീ എന്നാണ് അവരുടെ യഥാർത്ഥ നാമം.
ഒരു അടിമയായി ന്യൂയോർക്കിൽ ജനിച്ചു.1826ൽ അടിമത്തത്തിൽ നിന്ന് രക്ഷ നേടി.
അഞ്ചുവയസ്സുള്ള മകനെ തിരിച്ചു കിട്ടാൻ വെള്ളക്കാരനായ ഉടമസ്ഥനോട് നിയമപോരാട്ടം നടത്തി വിജയിച്ചു.
ഒരു ആഫ്രിക്കൻ അമേരിക്കൻ സ്ത്രീ നേടുന്ന ആദ്യത്തെ നിയമവിജയങ്ങളിൽ ഒന്നായിരുന്നു അത്.
1843ൽ തനിക്ക് ആത്മീയ ഉണർവ് ലഭിച്ചതായി അവർ അഭിപ്രായപ്പെട്ടു.
സത്യ-യാത്രിക എന്നർത്ഥം വരുന്ന സോജേണർ ട്രൂത്ത് എന്ന പേരു സ്വീകരിച്ചു.
സ്ത്രീകളുടെയും ആഫ്രിക്കൻ അമേരിക്കക്കാരുടെയും അവകാശങ്ങൾക്ക് വേണ്ടി ശബ്ദമുയർത്തി.
സോഡിയം അഡിപേറ്റ് ഇംഗ്ലീഷ് വിലാസം https://ml.wikipedia.org/wiki/Sodium_adipate
Na 2 C 6 H 8 O 4 എന്ന രാസസൂത്രമുള്ള ഒരു സംയുക്തമാണ് സോഡിയം അഡിപേറ്റ് .
ഇത് അഡിപിക് ആസിഡിന്റെ സോഡിയം ലവണമാണ് .
ഇതിന്റെ ഇ-നമ്പർ 356 ആണ്.
സി. ഭാസ്കരൻ ഇംഗ്ലീഷ് വിലാസം https://ml.wikipedia.org/wiki/C.
_Bhaskaran സി.ഭാസ്കരൻ
എസ്.എഫ്.ഐയുടെ ആദ്യ അഖിലേന്ത്യാ പ്രസിഡന്റും ചിന്തകനും എഴുത്തുകാരനുമായിരുന്നു സി.ഭാസ്‌കരൻ (ജ. 1945 ഡിസംബർ 15 - മ. 2011 ഏപ്രിൽ 9) .
കെ.എസ്.എഫിന്റെ സംസ്ഥാന സെക്രട്ടറിയായിരുന്ന ഭാസ്‌കരൻ എസ്.എഫ്.ഐയുടെ രൂപീകരണത്തിൽ നിർണായകപങ്കു വഹിച്ചു.
1970ൽ എസ്.എഫ്.ഐ രൂപീകരിച്ചപ്പോൾ സംഘടനയുടെ അഖിലേന്ത്യാ പ്രസിഡന്റായിരുന്നു.
എസ്.എഫ്.ഐയുടെ മുഖമാസികയായ സ്റ്റുഡന്റിന്റെ ആദ്യ എഡിറ്ററായിരുന്നു.
15 വർഷം ചിന്ത വാരികയുടെ പത്രാധിപസമിതി അംഗം, കേരള യൂണിവേഴ്‌സിറ്റി സിൻഡിക്കേറ്റ് അംഗം എന്നീ നിലകളിൽ പ്രവർത്തിച്ചു.
കണ്ണൂർ ജില്ലയിലെ വേങ്ങാട് കിഴക്കേത്തെരുവ് ചേമ്പൻ വീട്ടിൽ ശങ്കരന്റെയും അലോക്കൽ കുഞ്ഞിയുടെയും മകനായിരുന്ന സി. ഭാസ്കരൻ വേങ്ങാട് എൽ. പി. സ്‌കൂൾ, വട്ടിപ്രം യു.പി. സ്‌കൂൾ, പാതിരിയാട് ഹൈസ്‌കൂൾ, എന്നിവടങ്ങളിൽ സ്കൂൾ വിദ്യാഭ്യാസവും കണ്ണൂർ എസ്. എൻ. കോളേജിൽ നിന്ന് ബിരുദവും എറണാകുളം ലോ കോളേജ്, തിരുവനന്തപുരം ലോ കോളേജ് എന്നിവിടങ്ങളിൽ നിന്ന് നിയമ ബിരുവും ബിരുദാനന്തര ബിരുദവും പൂർത്തിയാക്കി.
ഭാര്യ തുളസി ഭാസ്കരൻ എഴുത്തുകാരിയാണ്.
സംഘടനാരംഗം
കേരള സ്റ്റുഡന്റ്സ് ഫെഡറേഷൻ (കെ.എസ്.എഫ്) സംസ്ഥാന സെക്രട്ടറിയായി പ്രവർത്തിച്ചുവരവെ 1970 - ൽ എസ്.എഫ്.ഐ. രൂപീകരിക്കുന്നതിൽ പ്രമുഖ പങ്കുവഹിച്ചു.
അതിന്റെ ആദ്യ ദേശീയ പ്രസിഡന്റായിരുന്ന അദ്ദേഹം 1974 വരെ ആ സ്ഥാനത്ത് തുടർന്നു.
അനവധി സമരങ്ങളിൽ നേതൃത്വം നൽകുകയും മർദ്ദനങ്ങളേറ്റുവാങ്ങുകയും ചെയ്തു.
ചിന്ത പബ്ലിഷേഴ്സിന്റെ മാനേജർ എന്ന പദവി വഹിച്ചുകൊണ്ട് ചിന്തയെ കേരളത്തെ പ്രമുഖ പുസ്തക പ്രസാധനശാലകളിലൊന്നാക്കി മാറ്റുന്നതിൽ അദ്ദേഹം വലിയ പങ്കുവഹിച്ചു.
കേരളത്തിലെ ഇന്ത്യയിലെയും കമ്യൂണിസ്റ്റ് പ്രസ്ഥാനത്തിന്റെ വളർച്ചയും ചരിത്രവും രേഖപ്പെടുത്തുന്ന നിരവധി പുസ്തകങ്ങൾ രചിച്ചിട്ടുണ്ട്.
പ്രമുഖ വിവർത്തകനുമായിരുന്നു സി. ഭാസ്കരൻ.
കൃതികൾ ത്രിപുരയ്ക്കുമേൽ ചുവപ്പുതാരം, യുവാക്കളും വിപ്ലവവും കമ്യൂണിസ്റ്റ് മാനിഫെസ്റ്റോ: പ്രസക്തി, പ്രാധാന്യം വിദ്യാഭ്യാസരംഗത്തെ വരേണ്യപക്ഷപാതം സ്ത്രീവിമോചനം കേരളത്തിലെ വിദ്യാർഥി പ്രസ്ഥാനം ക്യൂബൻ വിപ്ലവത്തിന്റ കഥ ക്യൂബയുടെയും ഇന്ത്യൻ കമ്യൂണിസ്റ്റ് പ്രസ്ഥാനം: ആദ്യ പഥികർ ഇന്ത്യൻ ട്രേഡ് യൂണിയൻ പ്രസ്ഥാനം: ആദ്യ പഥികർ കേരളത്തിലെ അധ്യാപക പ്രസ്ഥാനചരിത്രം
അവലംബം ↑ http://deshabhimani.co.in/periodicalContent7.php?id=155%5Bപ്രവർത്തിക്കാത്ത+കണ്ണി%5D ↑ സി. ഭാസ്കരന് അഭിവാദ്യങ്ങൾ: വി.പി. ഉണ്ണികൃഷ്ണൻ, ജനയുഗം.
2011 ഏപ്രിൽ 10 പുറം കണ്ണികൾ അതുല്യ സംഘാടകനായ സി ഭാസ്കരൻ
സി. മോയിൻ കുട്ടി ഇംഗ്ലീഷ് വിലാസം https://ml.wikipedia.org/wiki/C.
_Moyin_Kutty
കേരളത്തിലെ പൊതുപ്രവർത്തകനും മുസ്ലീം ലീഗ് നേതാവുമാണ് സി. മോയിൻ കുട്ടി .
അഹമ്മദ് കുട്ടി ഹാജിയുടെയും കുഞ്ഞി ഉമ്മാച്ചയുടെയും മകനായി 1943 ജനുവരി 1  ന് താമരശ്ശേരിയിൽ ജനിച്ചു.
പ്രീ യൂണിവേഴ്‌സിറ്റി ബിരുദം നേടി.
കർഷകനായിരുന്നു.
1996 ൽ കൊടുവള്ളിയിൽ നിന്ന് നിയമസഭാ അംഗമായി ജയിച്ചു.
2001-2006, 2011-16 കാലത്തും തിരുവമ്പാടി മണ്ഡലത്തെ നിയമസഭയിൽ പ്രതിനിധീകരിച്ചു.
ഭാര്യ ഖദീജ.
2020 നവംബർ 9 ന് മരണമടഞ്ഞു.
മുസ്‌ലിം യൂത്ത് ലീഗ് സംസ്ഥാന പ്രസിഡന്റും ജനറൽ സെക്രട്ടറിയുമായിരുന്നു.
മുസ്‌ലിം ലീഗ് ജില്ലാ സെക്രട്ടറി, ട്രഷറർ എന്നീ പദവികളും വഹിച്ചിരുന്നു.
കെഎസ്ആർടിസി ഉപദേശകസമിതിയംഗം, കെഎസ്ആർഡിബി, വഖഫ് ബോർഡ് എന്നിവിടങ്ങളിൽ അംഗമായിരുന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2011 തിരുവമ്പാടി നിയമസഭാമണ്ഡലം സി. മോയിൻ കുട്ടി മുസ്ലീം  ലീഗ് , യു.ഡി.എഫ്. ജോർജ് എം. തോമസ് സി.പി.ഐ.എം. , എൽ.ഡി.എഫ്. അവലംബം
സി. യു. വേൽമുരുകേന്ദ്രൻ
ഇന്ത്യൻ ന്യൂറോളജിസ്റ്റ്, മെഡിക്കൽ എഴുത്തുകാരൻ, എന്നതുകൂടാതെ ചെന്നൈയിലെ ശ്രീരാമചന്ദ്ര മെഡിക്കൽ കോളേജ് ആൻഡ് റിസർച്ച് ഇൻസ്റ്റിറ്റ്യൂട്ടിലെ ന്യൂറോളജി വിഭാഗം ചെയർമാനും തലവനുമാണ് സി. യു.  വേൽമുരുകേന്ദ്രൻ .
തിരുപ്പതിയിലെ ശ്രീ വെങ്കിടേശ്വര ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ ഓണററി പ്രൊഫസറായ അദ്ദേഹം 2012 ൽ പ്രസിദ്ധീകരിച്ച നട്ടെല്ലിന്റെ രോഗങ്ങൾ ഉൾപ്പെടെയുള്ള പുസ്തകങ്ങൾക്ക് അധ്യായങ്ങൾ സംഭാവന ചെയ്തിട്ടുണ്ട് വൈദ്യശാസ്ത്രത്തിന് നൽകിയ സംഭാവനകൾക്ക് 2008 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
ദക്ഷിണേന്ത്യൻ സംസ്ഥാനമായ തമിഴ്‌നാട്ടിൽ ഡോ. സി എസ് ഉത്തമരോയന്റെ മകനായി ജനിച്ച വേൽമുരുകേന്ദ്രൻ മദ്രാസ് യൂണിവേഴ്‌സിറ്റിയിൽ നിന്ന് മെഡിസിൻ (എംബിബിഎസ്) ബിരുദം നേടി.
അതേ സ്ഥാപനത്തിൽ നിന്ന് എംഡി, ഡിഎം ബിരുദങ്ങളും നേടി.
പ്രൊഫ. ഹെഡ്, ന്യൂറോളജി വകുപ്പ്: ന്യൂറോളജി, മദ്രാസ് മെഡിക്കൽ കോളേജ്, ഗവൺമെന്റ് ജനറൽ ഹോസ്പിറ്റൽ, ചെന്നൈ 1985-98, ശ്രീരാമചന്ദ്ര മെഡിക്കൽ കോളേജ് റിസർച്ച് ഇൻസ്റ്റിറ്റ്യൂട്ട്, ചെന്നൈ 1999-2016; പ്രൊഫ. എമെറിറ്റസ്, തമിഴ്‌നാട് ഡോ. എംജിആർ മെഡിക്കൽ യൂണിവ്, ചെന്നൈ 1999-; ഹോൺ പ്രൊഫ., ശ്രീ വെങ്കിടേശ്വര ഇൻസ്റ്റിറ്റ്യൂട്ട് ഓഫ് മെഡിക്കൽ എസ്‌സി, തിരുപ്പതി 2002- എന്നീ സ്ഥാനങ്ങൾ വഹിച്ചു.
ലോകാരോഗ്യ സംഘടനയിലേക്ക് (ഡബ്ല്യുഎച്ച്ഒ) മാറി 1974-75 കാലഘട്ടത്തിൽ ഒരു വർഷം ജോലി ചെയ്ത ശേഷം 1975 ൽ തമിഴ്‌നാട് ഡോ. എംജിആർ മെഡിക്കൽ യൂണിവേഴ്‌സിറ്റിയിലെ ന്യൂറോ സയൻസസ് ഫാക്കൽറ്റിയിൽ ചേർന്നു.
പ്രൊഫസർ എമെറിറ്റസ് പദവിയിൽ തുടരുന്നതിനായി 1999 വരെ അദ്ദേഹം അവിടെ തുടർന്നു.
ശ്രീരാമചന്ദ്ര മെഡിക്കൽ കോളേജ് റിസർച്ച് ഇൻസ്റ്റിറ്റ്യൂട്ടിൽ ചേർന്നു .
ഇതിനിടയിൽ ശ്രീ ചിത്ര തിരുനാൽ ഇൻസ്റ്റിറ്റ്യൂട്ട് ഫോർ മെഡിക്കൽ സയൻസസ് ആൻഡ് ടെക്‌നോളജി , തിരുവനന്തപുരം , (1994), ബനാറസ് ഹിന്ദു യൂണിവേഴ്‌സിറ്റി (1996–1998) എന്നിവയുടെ ഫാക്കൽറ്റി സെലക്ഷൻ കമ്മിറ്റിയായും പ്രവർത്തിച്ചു.
തമിഴ്‌നാട് ഡോ. എം‌ജി‌ആർ മെഡിക്കൽ യൂണിവേഴ്സിറ്റിയിൽ നിന്ന് ഡോക്ടർ ഓഫ് സയൻസ് (ഹോണറിസ് കോസ) ബിരുദം നേടിയ അദ്ദേഹം ചെന്നൈയിലെ വിട്ടുമാറാത്ത അപസ്മാരം രോഗികൾക്കായി താമസിച്ച് ചികിൽസിക്കുന്ന ഒരു വർക്ക് ഷോപ്പിന്റെ സ്ഥാപകനാണ്.
കൂടാതെ ചെന്നൈയിൽ ഇന്റർനാഷണൽ കോൺഗ്രസ് ഓഫ് ചൈൽഡ് ന്യൂറോളജി 2016 ഉൾപ്പെടെ നിരവധി മെഡിക്കൽ കോൺഫറൻസുകൾ സംഘടിപ്പിച്ചിട്ടുണ്ട്.
2006 ൽ നാഷണൽ അക്കാദമി ഓഫ് മെഡിക്കൽ സയൻസസിന്റെ ഫെലോ ആയി തിരഞ്ഞെടുക്കപ്പെട്ടു.
2008 ൽ ഇന്ത്യാ സർക്കാർ പത്മശ്രീ സിവിലിയൻ ബഹുമതിയും നൽകി.
അവലംബം അധികവായനയ്ക്ക് {{ cite book }} : | author= has generic name ( help )
സി. ബാലകൃഷ്ണൻ (പ്ലാസ്റ്റിക് സർജൻ)
ഇന്ത്യയിൽ നിന്നുള്ള ഒരു പ്ലാസ്റ്റിക് സർജനായിരുന്നു (മരക്കര, മദ്രാസ് സ്റ്റേറ്റ്, ഇന്നത്തെ കേരളം) ഡോ. സി. ബാലകൃഷ്ണൻ (സി.ബി.കെ) (1918–1997).
ആധുനിക പ്ലാസ്റ്റിക് സർജറിയുടെ തുടക്കക്കാരനായിരുന്ന അദ്ദേഹം 1958 ൽ നാഗ്പൂരിലെ മെഡിക്കൽ കോളേജ് ആശുപത്രിയിൽ ഇന്ത്യയിൽ രണ്ടാമത്തെ സ്വതന്ത്ര പ്ലാസ്റ്റിക് സർജറി വകുപ്പ് സ്ഥാപിച്ചു.
ചണ്ഡിഗഡിലെ പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിന്റെ സ്ഥാപക അംഗങ്ങളിൽ ഒരാളായിരുന്നു അദ്ദേഹം.
മദ്രാസ് മെഡിക്കൽ കോളേജിൽ നിന്ന് സ്വർണ്ണമെഡൽ ജേതാവായ ക്യാപ്റ്റൻ (ഡോ) സി ബാലകൃഷ്ണനെ 1946 ൽ ഒന്നാം നമ്പർ യൂണിറ്റിൽ താൽക്കാലിക കമ്മീഷൻഡ് ഓഫീസറായി നിയമിച്ചു (കമാൻഡിംഗ് ഓഫീസർ തോമസ് ഗിബ്സൺ ആയിരുന്നു.
എമർജൻസി കമ്മീഷൻഡ് ഓഫീസറായി ബ്രിട്ടീഷ് ഇന്ത്യൻ ആർമിയിൽ ചേർന്നിരുന്നു.
1947 ൽ സ്വാതന്ത്ര്യത്തിനുശേഷം അദ്ദേഹം ഇംഗ്ലണ്ടിലേക്ക് പോയി പ്ലാസ്റ്റിക് സർജറിയിൽ കൂടുതൽ പരിശീലനം നേടി.
അവിടെ തോമസ് പോംഫ്രെറ്റ് കിൽനർ, സർ ഹരോൾഡ് ഗില്ലീസ് എന്നിവരോടൊപ്പം പ്രവർത്തിച്ചു .
ഡോ. സി. ബാലകൃഷ്ണൻ 1950 ൽ യുകെയിൽ നിന്ന് മടങ്ങിയെത്തി.
നാഗ്പൂരിലെ സർക്കാർ മെഡിക്കൽ കോളേജിൽ ലക്ചററായി ചേർന്നു.
രാജ്യത്തെ രണ്ടാമത്തെ സ്വതന്ത്ര പ്ലാസ്റ്റിക് സർജറി വകുപ്പ് 1958 ൽ നാഗ്പൂരിലെ മെഡിക്കൽ കോളേജ് ഹോസ്പിറ്റലിൽ സൃഷ്ടിച്ചു.
അസോസിയേഷൻ ഓഫ് പ്ലാസ്റ്റിക് സർജൻസ് ഓഫ് ഇന്ത്യയുടെ (എപിഎസ്ഐ) ആദ്യത്തെ സമ്മർ കോൺഫറൻസ് 1964 ൽ നാഗ്പൂരിൽ നടന്നു.
നാഗ്പൂർ പ്ലാസ്റ്റിക് സർജറി വകുപ്പിന്റെ എച്ച്ഒഡി സ്ഥാനം രാജിവച്ച ശേഷം 1966 ൽ ചണ്ഡിഗഡിലെ പിജിഐഎമ്മറിൽ ഡിപാർട്ട്മെന്റ് ഓഫ് പ്ലാസ്റ്റിക് സർജറി സ്ഥാപിച്ചു.
ഡോ. ബാലകൃഷ്ണൻ ഇന്ത്യയിൽ പ്ലാസ്റ്റിക് സർജറിയുടെ ആദ്യത്തെ സ്വതന്ത്ര വിഭാഗം ആരംഭിച്ചതായി തെറ്റായി പറഞ്ഞിട്ടുണ്ട്.
1956 ൽ കൊൽക്കത്തയിലെ ഐപിജിഎംആർ, എസ്എസ്കെഎം ഹോസ്പിറ്റൽ (മുമ്പ് പ്രസിഡൻസി ജനറൽ ഹോസ്പിറ്റൽ) എന്നിവിടങ്ങളിൽ ഇന്ത്യയിലെ ആദ്യത്തെ സ്വതന്ത്ര പ്ലാസ്റ്റിക് സർജറി വിഭാഗം ആരംഭിച്ചത് മുറാരി മോഹൻ മുഖർജിയാണ്.
അവലംബം Classification of cleft lip and palate by Prof. C. Balakrishnan; now known as Nagpur Classification.
Balakrishnan C. (1975) Indian Classification of Cleft Lip and Palate.
Ind. J. Plast.
Surg. Vol 8, No. 1, p23-24.
സി. ഭാഗ്യനാഥ് ഇംഗ്ലീഷ് വിലാസം https://ml.wikipedia.org/wiki/C.
_Bhagyanath
ഒരു ഇന്ത്യൻ ചിത്രകാരനാണ് സി. ഭാഗ്യനാഥ് (ജനനം: 1968).
1968ൽ തലശ്ശേരിയിൽ ജനിച്ചു.
1992ൽ തിരുവന്തപുരം ഫൈൻ ആർട്സ് കോളേജിൽ നിന്നും ബിരുദം നേടി.
ആ വർഷം തന്നെ ഹൈദരാബാദിലേക്ക് ഉപരിപഠനത്തിനായി പോയി.
2006ൽ സരോജിനി നായിഡു സ്ക്കൂൾ ഓഫ് പെർഫോമിങ് ആർട്സിൽ പഠനം പൂർത്തിയാക്കി.
ഹൈദരാബാദ് സർവകലാശാലയിൽ നിന്നും ഫൈൻ ആർട്സ് ആന്റ് കമ്മ്യൂണിക്കേഷൻസിൽ ബിരുദാനന്തരബിരുദം നേടി.
ഇന്ത്യയിലെ പല നഗരങ്ങളിലും പ്രദർശനങ്ങൾ നടത്തിയിട്ടുണ്ട്.
പ്രദർശനങ്ങൾ കാശി ആർട് ഗ്യാലറി , കൊച്ചി പ്രോജക്ട് 88, മുംബൈ ദി വ്യൂവിങ് റൂം, മുംബൈ മോൺ ആർട് ഗ്യാലറി, കൊൽക്കത്ത ഗ്യാലറി സുമുഖ, ചെന്നൈ ട്രാവൻകൂർ പാലസ്, ന്യൂ ഡൽഹി കൊച്ചി മുസിരിസ് ബിനാലെ 2016 2016ലെ കൊച്ചി-മുസിരിസ് ബിനാലെയിൽ ചിത്രരചന നടത്തുന്ന സി. ഭാഗ്യനാഥ്
മനുഷ്യനും മൃഗവും, അകവും പുറവും തമ്മിലുള്ള പാരസ്പര്യം ആവിഷ്കരണത്തോട് നാം എങ്ങനെയാണ് കൂട്ടിച്ചേർക്കലുകൾ നടത്തുന്നത് എന്നതിനെക്കുറിച്ചുള്ള ചിത്രകഥയാണ് 2016ലെ കൊച്ചി-മുസിരിസ് ബിനാലെയിൽ പ്രദർശിപ്പിച്ചിരിക്കുന്ന സി. ഭാഗ്യനാഥിന്റെ 'സീക്രട്ട് ഡയലോഗ്'.
സുതാര്യമായ ഷീറ്റുകളിൽ ചാർക്കോൾ ഉപയോഗിച്ചാണ് ഈ ചിത്രങ്ങളെല്ലാം വരച്ചിരിക്കുന്നത്.
പുരസ്കാരങ്ങൾ കേരള ലളിത കലാ അക്കാദമി പുരസ്കാരം (2002) അവലംബം ↑ http://www.thehindu.com/features/metroplus/society/artist-bhagyanath-c-studio-in-kochi/article7641763.ece ↑ http://www.saffronart.com/artists/c-bhagyanath ↑ Forming in the purple of an eye, ഉൾക്കാഴ്ചകളുരുവാകുന്നിടം, കൊച്ചി - മുസിരിസ് ബിനലെ, 2016, കൈപ്പുസ്തകം ↑ ↑ http://www.lalithkala.org/content/state-awards
സി. മാധവൻ പിള്ള ഇംഗ്ലീഷ് വിലാസം https://ml.wikipedia.org/wiki/C.
_Madhavan_Pillai
നോവൽ , നാടകം , ചെറുകഥ , ഫലിതപ്രബന്ധങ്ങൾ, നിഘണ്ടുക്കൾ തുടങ്ങി സാഹിത്യത്തിന്റെ വിവിധശാഖകളിലായി അമ്പതിൽ‌പരം ഗ്രന്ഥങ്ങളുടെ കർത്താവായിരുന്നു സി. മാധവൻ പിള്ള.
മൗലികമായ രചനയ്ക്കുപുറമേ അദ്ദേഹം ഇലിയഡ് , ഒഡീസി തുടങ്ങിയ വിശ്വസാഹിത്യകൃതികൾ മലയാളത്തിലേക്കു വിവർത്തനം ചെയ്യുക കൂടി ചെയ്തു.
1905 ഏപ്രിൽ 12നു് ഓച്ചിറയിൽ കന്നിമേൽ വീട്ടിലാണ് ചെല്ലപ്പൻ പിള്ളയുടെയും അമ്മാളു അമ്മയുടെയും മകനായി വിജയഭാനു സി.മാധവൻ പിള്ള ജനിച്ചതു്.
ആലപ്പുഴ എസ് ഡി വി സ്കൂളിൽ സനാതനധർമ്മവിദ്യാശാല ഹൈ സ്കൂൾ വിദ്യാഭ്യാസം പൂർത്തിയാക്കി.
പ്രശസ്തമായ നിലയിൽ സ്കൂൾ ഫൈനൽ പരീക്ഷ പാസ്സായി.
എങ്കിലും ഉപരിപഠനം നടന്നത് പല ഘട്ടങ്ങളിലായിട്ടായിരുന്നു.
സ്വന്തമായി തൊഴിൽ കണ്ടെത്തുവാനുള്ള  പരിശ്രമത്തിൽ അദ്ദേഹം പഴയ ഒരു റെമിങ്ടൺ ടൈപ്പ്റൈറ്റർ മൂലധനമാക്കി ആലപ്പുഴയിൽ തന്നെ ഒരു കൊമേഴ്സ്യൽ സ്കൂൾ തുടങ്ങി.
പക്ഷെ അധികം താമസിയാതെ ആ പദ്ധതി പരാജയപ്പെട്ടു.
ടൈപ്പ്‌റൈറ്ററുമായി ചങ്ങനാശ്ശേരിയിലെത്തിയ മാധവൻ പിള്ള അന്നത്തെ എസ്.ബി.കോളേജ് പ്രിൻസിപ്പാൾ ഫാദർ മാത്യു പുത്തൻപുരയ്ക്കലിനെ കണ്ടുമുട്ടാനിടയായി.
അദ്ദേഹത്തിന്റെ ജീവിതത്തിലെ ഒരു പ്രധാന വഴിത്തിരിവായിമാറി ഈ കണ്ടുമുട്ടൽ.
പുരയ്ക്കലച്ചൻ പിള്ളയെ എസ്.ബി. കോളേജിൽ ചേർത്തു.
ഒന്നാം ക്ലാസ്സോടെ ഇന്റർമീഡിയറ്റ് പാസ്സായ അദ്ദേഹം തുടർന്ന് തിരുവനന്തപുരത്തു് ബി.ഏ.
ക്കു പഠിച്ച് 1941-ൽ ഡിഗ്രി നേടി.
ഇക്കാലഘട്ടത്തിനിടയിൽ തന്നെ അദ്ദേഹം സജീവമായ സാഹിത്യവൃത്തിയിലേക്കു തിരിഞ്ഞിരുന്നു.
‘ദേശസേവിനി‘,‘ജ്ഞാനാംബിക’, ‘കുമാരി കമല‘, ‘വീരാംഗന‘ തുടങ്ങിയ നോവലുകൾ അദ്ദേഹം എഴുതി പ്രസിദ്ധീകരിച്ചു. അദ്ദേഹത്തിന്റെ പത്രാധിപത്യത്തിൽ നടന്നുവന്ന ‘വിജയഭാനു‘ എന്ന വിനോദമാസിക ഏറെ പ്രചാരമാർജ്ജിച്ചു.1938ൽ ‘യാചകമോഹിനി’യും 1941-ൽ ‘സ്ത്രീധന’വും പുറത്തുവന്നു.
ഇക്കാലഘട്ടത്തിൽ, മദ്രാസ് റേഡിയോ നിലയത്തിൽ മുറയ്ക്കു ലഭിച്ചിരുന്ന മലയാളപരിപാടികൾ മുഖ്യവരുമാനമാർഗ്ഗമാക്കി മൂന്നുവർഷത്തോളം അദ്ദേഹം മദ്രാസിൽ തന്നെ കഴിഞ്ഞുകൂടി.
തുടർന്ന് തിരുവനന്തപുരത്തെത്തി നിയമപഠനത്തിനു ചേരാൻ തുനിഞ്ഞെങ്കിലും അദ്ദേഹത്തിന്റെ ശ്രദ്ധ എഴുത്തിൽ തന്നെ തുടർന്നു.
‘ആനന്ദസാഗരം‘, ‘പ്രണയബോംബ്‘ എന്നീ കൃതികൾ രചിച്ചത് ആ സമയത്താണ്.
ഇലിയഡിനും ഒഡീസിക്കും പുറമേ, റെയിനോൾഡ്സിന്റെ “ഭടന്റെ ഭാര്യ”, ലൈല തുടങ്ങിയ വലിയ നോവലുകളും തമിഴ് കൃതിയായ പത്മസുന്ദരനും അദ്ദേഹം മലയാളത്തിലേക്കു തർജ്ജമ ചെയ്തിരുന്നു.
മുഖ്യധാരാസാഹിത്യകാരൻ എന്നതിനേക്കാൾ മാധവൻ പിള്ള പിൽക്കാലത്ത് പ്രസിദ്ധനും ശ്രദ്ധേയനും ആയത് മലയാളത്തിലെ പ്രൗഢരായ നിഘണ്ടുകാരന്മാരിൽ ഒരാൾ എന്ന നിലയിലാണ്.
ഇംഗ്ലീഷ് മലയാളം നിഘണ്ടു, മലയാളം -ഇംഗ്ലീഷ് നിഘണ്ടു, അഭിനവ മലയാളം നിഘണ്ടു എന്നിവയാണ് അദ്ദേഹം നിർമ്മിച്ച നിഘണ്ടുക്കൾ.
മൂന്നു പതിറ്റാണ്ടുകളോളം കഠിനപ്രയത്നം ചെയ്താണ് ഈ മൂന്നു ബൃഹദ്‌ഗ്രന്ഥങ്ങളും അദ്ദേഹം മിക്കവാറും ഒറ്റയ്ക്കു തന്നെ പൂർത്തിയാക്കിയത്.
ആദ്യത്തെ രണ്ടു നിഘണ്ടുക്കളും സ്വന്തം പ്രേരണകൊണ്ടും മൂന്നാമത്തേത് ഡി.സി.കിഴക്കേമുറിയുടെ പ്രോത്സാഹനം കൊണ്ടുമാണെന്ന് അദ്ദേഹം ‘അഭിനവമലയാളനിഘണ്ടുവിന്റെ ആമുഖത്തിൽ പരാമർശിക്കുന്നുണ്ട് .
അഭിനവമലയാളനിഘണ്ടുവിനെ പിൽക്കാലത്തു് “1977ലെ നിഘണ്ടു” എന്ന് ഭാഷാകാരന്മാർ വിളിച്ചുവരുന്നു.
മൂന്ന് പതിറ്റാണ്ട് അദ്ദേഹം ആലപ്പുഴയിൽ നിന്ന് പ്രസിദ്ധീകരിച്ച ഫലിത മാസികയായിരുന്നു വിജയ ഭാനു.
പിന്നീട് ആ പേരിലാണ് അദ്ദേഹം അറിയപ്പെട്ടത്.
1980 ജൂലൈ 24ന്  സി. മാധവൻ പിള്ള ആലപ്പുഴയിൽ നിര്യാതനായി.
വലിയ ചുടുകാട് ശ്മശാനത്തിലാണ് അദ്ദേഹം അന്തിയുറങ്ങുന്നത്.
പുറത്തേക്കുള്ള കണ്ണികൾ സി. മാധവൻപിള്ളയെക്കുറിച്ച് പുഴ.
കോമിലെ വിവരണം.
Archived 2008-05-08 at the Wayback Machine .
സി. പുരുഷോത്തമ മേനോൻ ഇംഗ്ലീഷ് വിലാസം https://ml.wikipedia.org/wiki/C.
_Purushothama_Menon ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഭൗതികശാസ്താദ്ധ്യാപകനും ശാസ്ത്രസാഹിത്യകാരനുമായിരുന്നു സി. പുരുഷോത്തമ മേനോൻ (1928 - 1999).
കൊച്ചി ശാസ്ത്ര സാങ്കേതിക സർവകലാശാലയിൽ ഭൗതികശാസ്ത്ര പ്രൊഫസ്സറായിരുന്നു.
ഒട്ടേറെ ഭൗതികശാസ്ത്ര സംബന്ധിയായ പ്രബന്ധങ്ങൾ അദ്ദേഹത്തിന്റേതായുണ്ട്.
തന്മാത്രീയ സ്പെൿട്രോസ്കോപ്പി , അണുസ്പെക്ട്രോസ്കോപ്പി എന്നീ മേഖലകളിൽ ആണ് പ്രാഗൽഭ്യം തെളിയിച്ചത്.
കൃതികൾ മനുഷ്യപ്രകൃതി സൂര്യകുടുംബം ശാസ്ത്രവും മനുഷ്യനും മനുഷ്യശരീരം എന്ന അത്ഭുത യന്ത്രം മനുഷ്യ പ്രകൃതി അത്ഭുത പ്രപഞ്ചം ശാസ്ത്രത്തിലെ അതിമാനുഷർ സൂര്യന്റെ ജനനവും മരണവും മനുഷ്യരും യന്ത്രങ്ങളും ഭൂഭൗതികം സ്പെൿട്രോസ്കോപ്പി പുരസ്കാരങ്ങൾ സൂര്യകുടുംബം എന്ന കൃതിക്ക് കേരള സാഹിത്യ അക്കാദമിയുടെ ഐ. സി. ചാക്കൊ പുരസ്കാരം ലഭിച്ചു.
ഭാര്യ: പ്രശസ്ത നിരൂപിക ഡോ. എം. ലീലാവതി , രണ്ടു മക്കൾ.
റഫറൻസ് മനുഷ്യപ്രകൃതി - ഡി. സി. ബുക്സ് കോട്ടയം.
സി. മമ്മൂട്ടി ഇംഗ്ലീഷ് വിലാസം https://ml.wikipedia.org/wiki/C.
_Mammutty
വയനാട് ജില്ലയിലെ കെല്ലൂർ എന്ന സ്ഥലത്തു 1960 ഫെബ്രുവരി 10 നാണു അദ്ദേഹം ജനിച്ചത് .
മുസ്‌ലിംലീഗ്  നേതാവും തിരൂർ നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് സി. മമ്മൂട്ടി.
മുസ്ലിം ലീഗിന്റെ വിദ്യാർത്ഥി സംഘടനയായ MSF-ലൂടെ  വളരെ ചെറുപ്പത്തിൽ തന്നെ അദ്ദേഹം രാഷ്ട്രീയത്തിൽ പ്രവേശിച്ചു.
വഹിച്ച പദവികൾ M.S.F - ബ്രാഞ്ച് സെക്രട്ടറി (1971) M.S.F -താലൂക്ക് സെക്രട്ടറി (1975) M.S.F - താലൂക്ക് പ്രസിഡന്റ് (1977) M.S.F -ജില്ലാ ട്രഷറർ (1978) M.S.F -ജില്ലാ ജനറൽ സെക്രട്ടറി (1979) M.S.F - ജില്ലാ പ്രസിഡന്റ് (1980) M.S.F -സ്റ്റേറ്റ് ജനറൽ സെക്രട്ടറി (1982–85) സംസ്ഥാന യുവജനക്ഷേമ ബോർഡ് അംഗം(1985–88) എം.എസ്.എഫ്. റിവ്യൂ മാഗസിൻ പത്രാധിപർ(1982–88) കാലിക്കട്ട് യൂണിവേഴ്സിറ്റി  യൂണിയൻ കൗൺസിലർ (1981) കാലിക്കട്ട് യൂണിവേഴ്സിറ്റി യൂണിയൻ സെക്രട്ടറിയും സ്റ്റുഡന്റ്സ് കൗൺസിൽ സെക്രട്ടറിയും (1982) മുസ്ലിം യൂത്ത് ലീഗ് സ്റ്റേറ്റ് ജനറൽ സെക്രട്ടറി(1988-1999) തൂലിക മാഗസിന്രെ ചീഫ് എഡിറ്റർ (1988–99) മുസ്ലിം ലീഗ്, വയനാട് -ജോയിന്റ് സെക്രട്ടറി (1989) ഹാൻ‌ടെക് ചെയർമാൻസ് (1993–96) ഓൾ ഇന്ത്യ കൈത്തറി ഡയറക്ടർ ബോർഡ് അംഗം (1993–96) അവലംബം
സി. മുഹമ്മദ് കുട്ടി ഇംഗ്ലീഷ് വിലാസം https://ml.wikipedia.org/wiki/C.
_Muhamed_Kutty
ഒരു രാഷ്ട്രീയപ്രവർത്തകനും മുൻ കേരള നിയമസഭാംഗവുമാണ് ഡോ. സി.എം. കുട്ടി എന്ന സി. മുഹമ്മദ് കുട്ടി (1922 - 2000).
ഒരു ഡോക്ടറായിരുന്ന ഇദ്ദേഹം രണ്ടാം നിയമസഭയിലും മൂന്നാം നിയമസഭയിലും അംഗമായി പ്രവർത്തിച്ചിട്ടുണ്ട് .
1962 ഏപ്രിൽ 29-ന് താനൂർ നിയോജകമണ്ഡലത്തിൽ നടന്ന ഉപതെരഞ്ഞെടുപ്പിൽ വിജയിച്ചുകൊണ്ടാണ് ആദ്യമായി കേരള നിയമസഭയിലെത്തിയത്.
മൂന്നാം കേരള നിയമസഭയിലേക്കുള്ള 1965-ലെ  പൊതുതെരുഞ്ഞടുപ്പിൽ കുറ്റിപ്പുറം മണ്ഡലത്തിൽ നിന്നു വിജയിച്ചെങ്കിലും ആർക്കും ഭൂരിപക്ഷം ലഭിക്കാത്ത സാഹചര്യത്തിൽ നിയമസഭ ചേരാത്തതിനാൽ എം.എൽ.എ ആവാൻ കഴിഞ്ഞില്ല അടിയന്തരാവസ്ഥയ്ക്കുശേഷം 1977ൽ നടന്ന നിയമസഭാ തിരഞ്ഞെടുപ്പിൽ അഖിലേന്ത്യ ലീഗിന്റെ ബാനറിൽ ഇടതുമുന്നണി സ്ഥാനാർത്ഥിയായി മത്സരിച്ചെങ്കിലും മുസ്ലിം ലീഗിലെ യുഎ ബീരാനോട് പരാജയപ്പെട്ടു.
മുസ്ലിം ലീഗിന്റെ സംസ്ഥാന എക്സിക്യൂട്ടീവ് കമ്മിറ്റി അംഗമായും ചന്ദ്രിക ദിനപത്രത്തിന്റെ സബ് എഡിറ്ററായും പ്രവർത്തിച്ചിട്ടുണ്ട്.
2000-ത്തിൽ അന്തരിച്ചു.
സ്റ്റുവർട്ട്, നോർത്തേൺ ടെറിട്ടറി ഇംഗ്ലീഷ് വിലാസം https://ml.wikipedia.org/wiki/Stuart,_Northern_Territory
ഓസ്‌ട്രേലിയയിലെ നോർത്തേൺ ടെറിട്ടറിയിലെ ആലീസ് സ്പ്രിംഗ്സ് നഗരത്തിന്റെ പ്രാന്തപ്രദേശമാണ് സ്റ്റുവർട്ട് .
2016 ലെ സെൻസസിൽ സ്റ്റുവർട്ടിൽ 7,320 പേർ ഉണ്ടായിരുന്നു.
ആദിവാസികളും കൂടാതെ/അല്ലെങ്കിൽ ടോറസ് സ്ട്രെയിറ്റ് ദ്വീപുവാസികളും ജനസംഖ്യയുടെ 82.5% വരും.
സ്റ്റുവർട്ട് കാലഘട്ടം
ബ്രിട്ടീഷ് ചരിത്രത്തിൽ1603 മുതൽ 1714 വരെയുള്ള കാലയളവ് സ്റ്റുവർട്ട് കാലഘട്ടം എന്നറിയപ്പെടുന്നു.
കാരണം സ്റ്റൂവർട്ട് രാജകുടുംബത്തിൽ(  ഹൗസ് ഓഫ് സ്റ്റുവർട്ട് ) നിന്നുള്ളവരായിരുന്നു  സിംഹാസനത്തിൽ.
ആനി രാജ്ഞിയുടെ മരണശേഷം     ഹാനോവർ എന്ന ജർമ്മൻ രാജകുടുംബത്തിൽ   (ഹൗസ് ഓഫ് ഹാനോവർ) നിന്നുള്ള  ജോർജ്ജ് ഒന്നാമൻറെ  സ്ഥാനാരോഹണത്തോടെ സ്റ്റൂവർട്ട് കാലഘട്ടം അവസാനിച്ചു.
സ്റ്റുവർട്ട് ഹാൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സ്റ്റുവർട്ട് മക്ഫൈൽ ഹാൾ ( 3 ഫെബ്രുവരി 1932 - 10 ഫെബ്രുവരി 2014) ബ്രിട്ടീഷ് സംസ്കാര പഠനവുമായി ബന്ധപ്പെട്ട സൈദ്ധാന്തികനാണ്.
റെയ്മണ്ട് വില്ല്യംസ് , റിച്ചാർഡ് ഹൊഗാർട് എന്നിവരോടൊപ്പം ബർമിങ്ങ്ഹാം സ്കൂൾ ഓഫ് കൾചറൽ സ്റ്റ്ഡീസിന്റെ സ്ഥാപകാംഗവുമാണ് ഹാൾ.
1950-കളിൽ ഹാളിന്റെ നേത്രുത്വത്തിലാണു ന്യൂ ലെഫ്റ്റ് റിവ്യൂ മാഗസിൻ ആരംഭിക്കുന്നത്.
ഹാൾ ബ്രിട്ടീഷ് സോഷ്യോളജിക്കൽ അസ്സോസിയേഷന്റെ പ്രസിഡന്റും ആയിരുന്നു.
(1995- 1997) ജീവിതരേഖ
സ്റ്റുവർട്ട് ഹാൾ ജമൈക്കയിലെ കിങ്സ്റ്റണിൽ ഒരു മധ്യവർഗ കുടുംബത്തിലാണു ജനിച്ചത്.
ജമൈക്ക കോളേജിൽ നിന്നും ബ്രിട്ടീഷ് സമ്പ്രദായപ്രകാരമുള്ള വിദ്യാഭ്യാസം നേടുകയും പ്രഗല്ഭരായ അധ്യാപകരുടെ സഹായത്തോടെ ടി.എസ്. എലിയറ്റ് , ജെയിംസ് ജോയ്സ് , മാർക്സ് , ലെനിൻ എന്നിവരുടെ കൃതികളുമായി പരിചയിക്കുകയും ചെയ്തു.
ഹാളിന്റെ പിൽക്കാല രചനകൾ തന്റെ ഇരുണ്ട നിറം തന്റെ കാഴ്ചപ്പാടിനെ രൂപപ്പെടുത്തുന്നതിൽ ചെലുത്തിയ സ്വാധീനം വ്യക്തമാക്കുന്നു.
ഒരു പോസ്റ്റ്-ഗ്രാംഷിയൻ നിലപാടിൽ നിന്നും അധീശത്വം (Hegemony) സംസ്കാരം (Culture) എന്നീ പരികല്പനകളെ മനസ്സിലാക്കാനാണു ഹാൾ ശ്രമിക്കുന്നത്.
ഭാഷയെയും അതിന്റെ പ്രയോഗങ്ങളെയും അധികാരം, രാഷ്ട്രീയവും സാമ്പത്തികവുമായ സ്ഥാപനങ്ങൾ എന്നിവയ്ക്ക് ആഭ്യന്തരമായി ഹാൾ പരിഗണിക്കുന്നു.
സങ്കേതനം - വിസങ്കേതനം
റൊളാങ്ങ് ബാർത്ത് , ഉംബർട്ടോ എക്കോ എന്നിവരുടെ കൃതികളെ അവലംബിച്ചുകൊണ്ടാണു ഹാൾ തന്റെ ഭാഷയെക്കുറിച്ചുള്ള സമീപനം രൂപപ്പെടുത്തുന്നത്.
പരമ്പരാഗതവിശ്വാസപ്രകാരം ആശയവിനിമയപ്രക്രിയയിൽ അർഥത്തിന് സുഥിരമായ സ്ഥാനമാണുള്ളത്.
എന്നാൽ ഹാളിന്റെ സമീപനത്തിൽ അർഥം സുസ്ഥിരമല്ല, മറിച്ച് അതിന്റെ സങ്കേതനവേളയിലും (encode), വിസങ്കേതനവേളയിലും (decode) സാഹചര്യത്തിനും അതിനെ വ്യഖ്യാനിക്കുന്ന വ്യക്തികൾക്കുമനുസരിച്ച് മാറ്റം സംഭവിക്കാം.
കൃതികൾ (അപൂർണം)
ദി ഹിപ്പീസ്: ആൻ അമേരിക്കൻ മൊമെന്റ് , ബർമിങ്ങ്ഹാം: സെന്റർ ഫോർ കംടെമ്പററി കൾചറൾ സ്റ്റഡീസ് (1968)
ഡീവിയൻസി, പൊളിറ്റിക്സ് ആൻഡ് ദി മീഡിയ ,ബർമിങ്ങ്ഹാം: സെന്റർ ഫോർ കംടെമ്പററി കൾചറൾ സ്റ്റഡീസ് (1971)
എൻകോഡിങ് ആൻഡ് ഡികോഡിങ് ഇൻ ദി റ്റെലിവിഷൻ ഡിസ്കോഴ്സ് , ബർമിങ്ങ്ഹാം: സെന്റർ ഫോർ കംടെമ്പററി കൾചറൾ സ്റ്റഡീസ് (1973)
" നോട്സ് ഓൺ ഡികൺസ്റ്റ്രക്റ്റിങ് ദി പോപുലർ ", പീപ്പിൾസ് ഹിസ്റ്റ്രി ആൻഡ് സോഷ്യലിസ്റ്റ് തിയറി എന്ന പുസ്തകത്തിൽ, ലൻടൻ: റൂറ്റ്ലിഡ്ജ് (1981)
സ്റ്റുവർട്ട് ഹൈവേ ഇംഗ്ലീഷ് വിലാസം https://ml.wikipedia.org/wiki/Stuart_Highway
ഓസ്‌ട്രേലിയയിലെ പ്രധാന ഹൈവേകളിലൊന്നാണ് സ്റ്റുവർട്ട് ഹൈവേ .
നോർത്തേൺ ടെറിട്ടറിയിലെ ഡാർവിൻ മുതൽ ടെന്നന്റ് ക്രീക്ക് , ആലീസ് സ്പ്രിംഗ്സ് വഴി സൗത്ത് ഓസ്‌ട്രേലിയയിലെ പോർട്ട് അഗസ്റ്റ വരെ നീളുന്ന ഈ പാതയ്ക്ക് ഏകദേശം 2,834 കിലോമീറ്റർ (1,761 മൈൽ) നീളമുണ്ട്.
ഓസ്‌ട്രേലിയയുടെ ഹൈവേ 1 ന്റെ ഭാഗങ്ങളാണ് ഇതിന്റെ വടക്കും തെക്കും ഭാഗങ്ങൾ.
ഓസ്‌ട്രേലിയയുടെ മധ്യഭാഗത്തേക്കുള്ള പ്രധാന വടക്ക്-തെക്ക് പാതയായ ഹൈവേയെ "ദ ട്രാക്ക്" എന്നും വിളിക്കാറുണ്ട്.
ഓസ്ട്രേലിയ കടന്ന് തെക്കൻ ദിക്കിൽനിന്ന് വടക്കൻ ദിശയിലേയ്ക്ക് പോയ ആദ്യത്തെ യൂറോപ്യൻ വംശജനായ സ്കോട്ടിഷ് പര്യവേക്ഷകൻ ജോൺ മക്ഡൗൾ സ്റ്റുവർട്ടിന്റെ പേരിലാണ് ഈ ഹൈവേ അറിയപ്പെടുന്നത്.
സ്റ്റുവർട്ട് കടന്നു പോയ വഴി ഈ ഹൈവേ ഏകദേശം കണക്കാക്കുന്നു.
റൂട്ട് വിവരണം വിഹഗവീക്ഷണം വൂമെറ നിരോധിത മേഖലയിലൂടെയാണ് ദേശീയപാത കടന്നുപോകുന്നത്
വടക്കുഭാഗത്ത്, നോർത്തേൺ ടെറിട്ടറിയിലെ ഡാർവിനിൽ നിന്നാരംഭിച്ച് ടെന്നന്റ് ക്രീക്ക് , ആലീസ് സ്പ്രിംഗ്സ് വഴി തെക്കുഭാഗത്ത് തെക്കൻ ഓസ്‌ട്രേലിയയിലെ പോർട്ട് അഗസ്റ്റയിലേക്ക് നീളുന്ന സ്റ്റുവർട്ട് ഹൈവേയ്ക്ക് - 2,834 കിലോമീറ്റർ (1,761 മൈൽ) ദൂരത്തിലുള്ളതാണ്.
റോയൽ ഫ്ലൈയിംഗ് ഡോക്ടർ സർവീസ് ഹൈവേയെ അടിയന്തര ലാൻഡിംഗ് സ്ട്രിപ്പായി ഉപയോഗിക്കുകയും കൂടാതെ ഹൈവേയുടെ ചില ഭാഗങ്ങൾക്കൂടി ഈ ആവശ്യത്തിനായി ഉപയോഗിക്കുകയും ചെയ്യുന്നു.
റോഡിന്റെ ഒരു ഭാഗം പോലീസ് അടച്ചതിനുശേഷം മാത്രം നടക്കുന്ന വിമാനത്തിന്റെ ലാൻഡിംഗിനായി ഹൈവേയിലെ ഈ ഭാഗങ്ങൾ പ്രത്യേകം തിരഞ്ഞെടുത്ത് തയ്യാറാക്കിയിട്ടുള്ളതാണ്.
ഹൈവേയുടെ ന്യായമായ ദൂരപരിധികളിൽ (സാധാരണയായി 200 കിലോമീറ്റർ (120 മൈൽ)) പെട്രോളും മറ്റ് അവശ്യ സാധനങ്ങളും സൗകര്യങ്ങളും ( ഭക്ഷണം , ശുചിമുറികൾ മുതലായവ) ലഭ്യമാണ്.
ബാക്കിയുള്ള സ്റ്റോപ്പുകളിൽ ചിലത് ഇൻഫർമേഷൻ ബോർഡുകളുള്ള മനോഹരമായ വിശ്രമ സ്ഥലങ്ങളിലാണ് സ്ഥിതിചെയ്യുന്നത്.
നോർത്തേൺ ടെറിട്ടറി നോർത്തേൺ ടെറിറ്ററിയിലെ ബെറിമയിൽ സ്റ്റുവർട്ട് ഹൈവേയുടെ ജംഗ്ഷൻ.
സ്റ്റുവർട്ട് ഹൈവേയുടെ നോർത്തേൺ ടെറിട്ടറി വിഭാഗം ഡാലി സ്ട്രീറ്റിലെ ഡാർവിൻ സെൻട്രൽ ബിസിനസ് ഡിസ്ട്രിക്റ്റിന്റെ വിളുമ്പിൽനിന്നാരംഭിച്ച് ഹോവാർഡ് സ്പ്രിംഗ്സിലെ അർനെം ഹൈവേയിലേക്കുള്ള ഇരട്ട പാതയായി തുടരുന്നു.
317 കിലോമീറ്റർ (197 മൈൽ) തെക്കുഭാഗത്തേയ്ക്കു നീളുന്ന ഹൈവേ, കക്കാഡു ഹൈവേ കടന്ന് കാതറിനിലെ വിക്ടോറിയ ഹൈവേയിലേക്ക് പ്രവേശിക്കുന്നു.
ഡാലി വാട്ടേഴ്സ് പട്ടണത്തിൽവച്ച്, ദേശീയപാത 1 ൽ നിന്ന് ദേശീയപാത 87 ലേക്ക് റൂട്ട് നമ്പർ മാറുന്നു.
റോപ്പർ ഹൈവേ, കാർപെന്റാരിയ ഹൈവേ, ബുക്കാനൻ ഹൈവേ എന്നിവയിലൂടെ തെക്കൻ ദിശയിലൂടെ ഏകദേശം 673 കിലോമീറ്റർ (418 മൈൽ) പിന്നിടുന്ന ഹൈവേ ടെന്നന്റ് ക്രീക്കിലെ ബാർക്ലി ഹൈവേയിലേക്ക് പ്രവേശിക്കുന്നു.
ഹൈവേ 508 കിലോമീറ്റർ (316 മൈൽ) തെക്ക് ആലീസ് സ്പ്രിംഗ്സിലേക്ക് തുടരുകയും പ്ലെന്റി ഹൈവേയിലൂടെ കടന്നുപോകുകയും ചെയ്യുന്നു.
ഇത് മക്ഡൊണെൽ റേഞ്ചുകളിലൂടെ കടന്നുപോകുകയും അന്തിമമായി കുൽഗേരയുടെ തെക്ക് തെക്കൻ ഓസ്‌ട്രേലിയ / വടക്കൻ പ്രദേശം അതിർത്തി കടക്കുകയും ചെയ്യുന്നു.
ഓസ്‌ട്രേലിയൻ ബൈസെന്റനറി റോഡ്‌ വർക്ക്‌സ് പ്രോഗ്രാമിന്റെ ഭാഗമായി 1987 ഫെബ്രുവരിയിൽ മാത്രമാണ് ഈ ഹൈവേ പൂർണമായി അടഞ്ഞുകിടന്നത്.
ഈ വിദൂര, വിജന ഹൈവേയുടെ ഭൂരിഭാഗങ്ങളിലും പോലീസ് പട്രോളിംഗ് നടത്തുന്നില്ല എന്നതുപോലെതന്നെ 2006 അവസാനം വരെ പട്ടണങ്ങൾക്കും മറ്റ് ബിൽറ്റ്-അപ്പ് ഏരിയകൾക്കും പുറത്ത് വടക്കൻ പ്രവിശ്യയിൽ മോട്ടോർവാഹനങ്ങൾക്ക് വേഗ പരിധിയും ഉണ്ടായിരുന്നില്ല.
വടക്കൻ പ്രദേശത്തെ ജനസംഖ്യയുടെ സിംഹഭാഗവും പാത കടന്നപോകുന്ന ഡാർവിനിൽ താമസിക്കുന്നില്ല.
തെക്കൻ ഓസ്ട്രേലിയ പോർട്ട് അഗസ്റ്റ വെസ്റ്റിൽ ഹൈവേയുടെ തെക്കേ അറ്റത്തെ സൂചനാ ഫലകം.
നോർത്തേൺ ടെറിട്ടറി / സൗത്ത് ഓസ്‌ട്രേലിയ അതിർത്തിയിൽ റൂട്ട് നമ്പർ 87 ൽ നിന്ന് ദേശീയപാത A87 എന്നതിലേക്ക് മാറുന്നു.
സ്റ്റുവർട്ട് ഹൈവേ വിദൂര വടക്കൻ മേഖലയിലൂടെ പോർട്ട് അഗസ്റ്റയിലേക്ക് നയിക്കുന്നു.
യാത്രികർക്കു നിയന്ത്രണങ്ങളുള്ള വൂമറ എന്ന നിരോധിത പ്രദേശത്തിലൂടെയാണ് ഹൈവേ കടന്നുപോകുന്നത്.
ഹൈവേ തെക്ക്-കിഴക്കായി അഡ്‌ലെയ്ഡിലേക്ക് തുടരുന്നു.
1861–1862 ൽ ഓസ്ട്രേലിയൻ ഭൂപ്രദേശം തെക്കു ദിശയിൽനിന്ന് വടക്കൻ ദിശയിലേയ്ക്കു സഞ്ചരിച്ച് ഭൂഖണ്ഡത്തിന്റെ മധ്യഭാഗത്തുകൂടി മടങ്ങുന്നതിനുള്ള ആദ്യത്തെ വിജയകരമായ പര്യവേഷണത്തിന് ജോൺ മക്ഡോൾ സ്റ്റുവർട്ട് എന്ന വ്യക്തി നേതൃത്വം നൽകി.
1871-72 ൽ ഓസ്ട്രേലിയൻ ഓവർലാന്റ് കമ്പിത്തപാൽ ലൈൻ ജോൺ മക്ഡോൾ സ്റ്റുവർട്ട് പര്യവേക്ഷണം നടത്തിയ അതേ മാർഗ്ഗത്തിലൂടെത്തന്നെ നിർമ്മിക്കപ്പെട്ടു.
പോർട്ട് അഗസ്റ്റ മുതൽ ഡാർവിൻ വരെയുള്ള പ്രധാന റോഡും സമാനമായ മാർഗ്ഗത്തിലൂടെയാണ് സ്ഥാപിക്കപ്പെട്ടത്.
കമ്പിത്തപാൽ വകുപ്പു സ്ഥാപിച്ച മാർഗ്ഗത്തിലൂടെ ക്രമേണ ഒരു പാതകൂടി വികസിക്കുകയും 1888 ആയപ്പോഴേക്കും അഡ്‌ലെയ്ഡിനും ആലീസ് സ്പ്രിംഗ്സിനുമിടയിലുള്ള ഒരു പ്രധാന പാതയായി ഇത് അറിയപ്പെടുകയും ചെയ്തു.
ഇതുവഴി സഞ്ചരിക്കുന്നവർക്ക് പാതയിലെ നിരവധി കിണറുകൾ അക്കാലത്ത് ദാഹജലം നൽകിയിരുന്നുവെങ്കിലും ക്രമേണ ഇവ വറ്റി വരണ്ടുപോകുകയോ മൃഗങ്ങൾ ചത്തുവീണ് മലിനീകരിക്കപ്പെടുകയോ ചെയ്തിരുന്നു.
ഇതിന്റെ ഫലമായി പാതയിലെ ഏകദേശം 144 മൈൽ (232 കിലോമീറ്റർ) വരെ യാത്രികർക്ക് ജലം ലഭ്യമല്ലായിരുന്നു.
1920 കളിൽ മോട്ടോർ വാഹനങ്ങൾ ഈ വഴിയിലൂടെ സഞ്ചരിക്കുവാനാരംഭിച്ചു.
അതേസമയം ഈ പാത ഒരുവിധം സഞ്ചാരയോഗ്യമായിരുന്നുവെങ്കിലും പാതയുടെ ചില ഭാഗങ്ങൾ‌ മണൽനിറഞ്ഞതും‌, ചതുപ്പുനിലമുള്ളതും, ശൈത്യകാലത്ത്‌ പാതയുടെ ഭാഗങ്ങൾ ഒഴുകിപ്പോകുകയോ, അല്ലെങ്കിൽ ഇത്‌ പാറക്കല്ലുകൾ നിറഞ്ഞ്‌ പരുക്കനായതോ ആയിരുന്നു.
ഏതാനും അരുവികൾ മുറിച്ചുകടക്കാൻ പ്രയാസമുള്ളതുമായിരുന്നു.
ആലീസ് സ്പ്രിംഗ്സിന്റെ വടക്കുഭാഗത്തേയ്ക്കുള്ള പാത താരതമ്യേന നല്ല അവസ്ഥയിലായിരുന്നതിനാൽ, ഈ ഭാഗങ്ങളിലൂടെ യാത്രികർക്ക് മണിക്കൂറിൽ 50 മൈൽ വരെ (മണിക്കൂറിൽ 80 കിലോമീറ്റർ) വേഗതയിൽ സഞ്ചരിക്കാനാകുമായിരുന്നു.
ദേശീയപാത ആസൂത്രണവും നിർമ്മാണവും
രണ്ടാം ലോക മഹായുദ്ധത്തിന്റെ ഊറ്റമായ തുടക്കത്തോടെ രാജ്യത്തിന്റെ വടക്കുഭാഗത്തേക്കുള്ള വിതരണ റോഡുകൾ ഫെഡറൽ സർക്കാർ അതീവ നിർണായകമായി കണക്കാക്കി.
ആലീസ് സ്പ്രിംഗ്സ് , ബേർഡം എന്നിവിടങ്ങളിലെ റെയിൽപ്പാതകളെ ബന്ധിപ്പിക്കുന്നതിനായി ഒരു മധ്യ വടക്ക്-തെക്ക് ഹൈവേ ആസൂത്രണം ചെയ്യപ്പെടുകയും 1940 ഓഗസ്റ്റിൽ ഇതിന്റെ സർവേ നടപടികൾ പൂർത്തിയാക്കുകയും ചെയ്തു.
അടുത്ത മഴക്കാലത്തിനുമുമ്പ് പാതയുടെ നിർമ്മാണ പൂർത്തീകരണം ഉറപ്പുവരുത്തുന്നതിനായി ദേശീയപാതാ നിർമ്മാണത്തിന്റെ ചുമതല മൂന്ന് സംസ്ഥാനങ്ങളിലെ പ്രധാന റോഡ് വകുപ്പുകൾക്കിടയിൽ വിഭജിച്ചു നൽകി.